stanford-oval/wikipedia huggingface dataset:
Suomen herttua

Suomen herttua Juhana III
Suomen herttua oli Ruotsin kuninkaan sukulaisille tai suosikeille toisinaan myönnetty arvonimi, jota käytettiin satunnaisesti 1200-luvun lopulta 1500-luvulle. Arvonimeen yhdistyi läänityksenä annettu herttuakunta Lounais-Suomessa. Tilalle tuli 1500-luvulla Suomen suuriruhtinaan arvonimi kuninkaan tai jonkun hänen lähisukulaisensa nimellisenä tittelinä.
Keskiaikaiset herttuat > Piispa Kol

Historioitsija Ericus Olai esitti 1400-luvun lopulla, että Linköpingin piispa Kol (k. 1196?) oli toiminut Varsinais-Suomen jaarlina (lat. Dux Finlandiae).
Keskiaikaiset herttuat > Bengt Birgerinpoika

Ensimmäinen Suomen herttua, Pentti Birgerinpoika (1254–1291, ruots. Bengt Birgersson), sai arvonimen noin vuonna 1284 vanhemmalta veljeltään Ruotsin kuningas Maunu Ladonlukolta. Hänen nimittämisensä herttuaksi päätti kolmekymmentäviisi vuotta kestäneen, toisesta ristiretkestä alkaneen piispanvallan. Suomella tarkoitettiin tuohon aikaan nykyisen Lounais-Suomen aluetta, jota sittemmin alettiin kutsua Varsinais-Suomeksi erotuksena muuhun Suomeen.
Bengt Birgerinpojan valtakausi ei kestänyt pitkään, sillä hänet valittiin vuonna 1286 Linköpingin piispaksi.
Keskiaikaiset herttuat > Valdemar Maununpoika

Maunu Ladonlukon nuorin poika, Valdemar Maununpoika (k. 1318, ruots. Valdemar Magnusson) sai Suomen herttuan arvonimen veljensä Birger Maununpojan kruunajaisissa vuonna 1302.
Valdemar liittoutui Kuningas Birgeriä vastaan kuninkaan vanhemman veljen, itsenäistä ruhtinaskuntaa tavoitelleen Eerik Maununpojan kanssa. Seuranneessa sisällissodassa Valdemar sai hallintaansa sekä Turun ja Hämeen linnat ja niiden maakunnat, eli suurimman osan tuolloisesta Suomesta, että Tukholman kuninkaanlinnan ja suurimman osan Uplannin ja Borgholminselvennä maakunnista. Kuningas Birger vangitsi sekä Valdemarin että hänen veljensä Eerikin 10. joulukuuta 1317 Nyköpingissä, ja Valdemar kuoli vankeudessa vuonna 1318.
Keskiaikaiset herttuat > Pentti Algotinpoika

Pentti Algotinpoika (1330–1360, ruots. Bengt Algotsson), kuningas Maunu Eerikinpojan suosikki ja väitetty rakastaja, sai Suomen herttuan arvonimen vuonna 1353 tai 1354. Hän ei tiettävästi pyrkinyt lujittamaan asemaansa Suomen hallitsijana, vaan tyytyi keräämään tuloja herttuakunnastaan. Hän toimi Skånen varakuninkaana.
Pentti Algotinpoika joutui vuonna 1357 lähtemään maanpakoon edellisenä vuonna alkaneen aateliston kapinan seurauksena, ja hän kuoli linnan piirityksessä noin vuonna 1360 yrittäessään palata Ruotsiin. Pentti Algotinpojan hallitsemat maat annettiin vuonna 1357 Eerik Maununpojalle. Eerik Maununpoika toimi isänsä Maunu Eerikinpojan hallitsijakumppanina, eikä tarvinnut herttuan arvonimeä. Hänen myötään Suomen herttuan arvonimi jäi pois käytöstä lähes kahdeksisadaksi vuodeksi.
Juhana-herttua: herttuasta suuriruhtinaaksi

Vuonna 1556 tuolloin 18-vuotias Juhana (1537–1592, ruots. Johan) sai Suomen herttuan arvonimen isältään Kustaa Vaasalta. Juhana oli Suomen herttuoista ainoa, joka perusti herttuakuntaansa todellisen itsenäisen ruhtinaskunnan. Hänen herttuakuntansa käsitti Varsinais-Suomen maakunnan, Raaseporin linnan ja läntisen Uudenmaan sekä eteläisen Satakunnan.
Juhana asettui vuosiksi 1556–1563 Turkuun, jossa hän muutti puolustukseen tarkoitetun linnan renessanssipalatsiksi. Ennen naimisiinmenoaan hänellä oli suomalainen rakastajatar, Kaarina Hannuntytär. Juhana vihittiin 4. lokakuuta 1562 ensimmäisen vaimonsa, puolalaisen Katariina Jagellonican kanssa, mikä ei vastannut hänen veljensä, kuningas Eerik XIV:n toiveita. Juhanan ja kuningas Eerikin välit kärjistyivät niin, että valtiopäivät tuomitsivat Juhanan vuonna 1563 kuolemaan ja menettämään asemansa. Samana vuonna kuninkaan joukot piirittivät Turun linnan, ja Juhana vangittiin Katariina Jagellonican kanssa Gripsholmin linnaan.
Vuonna 1568 aatelisto syrjäytti kuningas Eerikin, ja Juhanasta tuli Ruotsin kuningas. Vuonna 1581 Juhana III otti itselleen Suomen ja Karjalan suuriruhtinaan arvonimen, joka muutettiin pian Suomen suuriruhtinaan arvonimeksi.
Juhana-herttua: herttuasta suuriruhtinaaksi > Juhanan poika

Ennen kuolemaansa Juhana III antoi entisen herttuakuntansa ja suuriruhtinaan arvonimen vastasyntyneelle pojalleen, Juhanalle (1589–1618).
Vuonna 1606 Juhanan nimellinen Suomen suuriruhtinaan arvo korvattiin Itä-Götanmaan herttuan arvolla.
Luettelo Suomen herttuoista

1284–1291 Bengt Birgerinpoika
1302–1318 Valdemar Maununpoika
1353–1357 Pentti Algotinpoika
1556–1563 Juhana III
1589–1606 Juhana nuorempi
942

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Tapahtumia

Marinus II nousi paaviksi
Kuolleita

lokakuussa: Stefanus IX, paavi
Idwal ap Anarawd, Walesin ruhtinas
marraskuussa: Odo Clunylainen, Clunyn luostarin apotti, pyhimys
Baital

| Baital |
| --- | --- |
 Kuningas Vikram ja Baital teoksessa Baital Pachisi
Ominaisuudet
Muut nimet:  Vetala
Kansanperinne
Samanlaiset olennot:  Vampyyri
Infobox OKNimi-testi OK: 
Baital (myös Vetala) on kuolleista noussut hindujen mytologiassa, ja tavallisesti se määritellään asiantuntevaksi paranormaaliksi kokonaisuudeksi. Olennon sanotaan asuvan maanpäällisessä luukammiossa. Baital on verrattavissa länsimaisen mytologian vampyyreihin. Baitalit käyttävät liikkumisvälineinään elvytettyjä ruumiita. Ruumis ei voi hajota, kun olento on siinä. Baital voi ottaa haltuunsa ja jättää ruumiin.lähde?
Kuvaus

Hindujen kansanperinteessä baital on paha henki, joka kummittelee hautausmailla ja ottaa ruumiita haltuunsa demonisesti. Ne ilmaisevat tyytymättömyytensä huolestuttamalla ihmisiä. Ne voivat ajaa ihmiset hulluksi, tappaa lapsia ja aiheuttaa keskenmenoja mutta myös vartioida kyliä.lähde?
Baitalit ovat vihamielisiä kuolleiden henkiä, jotka ovat jääneet vangeiksi "hämärävyöhykkeelle" elämän ja kuoleman välille. Olennot voidaan torjua mantrojen laulamisella. Ne voi vapauttaa aavemaisesta olemassaolostaan ​​suorittamalla hautausrituaaleja. Koska ne eivät vaikuta avaruuden ja ajan lakeihin, niillä on hämmästyttävä tieto menneisyydestä, nykyisyydestä ja tulevaisuudesta sekä syvä käsitys ihmisluonnosta. Siksi monet velhot pyrkivät vangitsemaan niitä ja muuttamaan niitä orjiksi.
Shaker Heights

| Shaker Heights |
| --- | --- |

 Vasen kuva:  Cuyahogan piirikunnan sijainti Ohiossa. Oikea kuva: Shaker Heightsin sijainti Cuyahogan piirikunnassa.
 Shaker Heights
 Koordinaatit: 41°28′35″N, 81°33′6″W 
Valtio:  Yhdysvallat
Osavaltio:  Ohio
Piirikunta:  Cuyahogan piirikunta
Pinta-ala:  
 – Kokonaispinta-ala:  16,4 km²
 – Maa:  16,29 km²
 – Josta vettä:  0,11 km² 
Korkeus:  320 m
Väkiluku (2023):  28 541
 – Väestötiheys:  1 752 as./km²
Aikavyöhyke:  UTC-5
 – Kesäaika:  UTC-4
Postinumero:  44118, 44120, 44122
Suuntanumero(t):  216
 
 www.shakerheightsoh.gov 
Infobox OKVirheellinen NIMI-arvo: 
Shaker Heights on kaupunki Ohiossa Yhdysvalloissa. Se kuuluu Clevelandin suurkaupunkialueeseen. Van Sweringenin veljekset perustivat sen 1900-luvun alussa puutarhakaupungiksi. Shaker Heightsin asukasluku oli vuonna 2023 noin 28 500.
Maantiede

Shaker Heights sijaitsee Ohion koillisosassa noin 13 kilometriä Clevelandista itään. Maanteitse etäisyys on noin 14 kilometriä. Kaupunki on jaettu yhdeksään osa-alueeseen: Boulevard, Fernway, Lomond, Ludlow, Malvern, Mercer, Moreland, Onaway ja Sussex.
Historia

Shaker Heights erotettiin Cleveland Heightsin yhteisöstä vuonna 1911. Veljekset Oris Paxton Van Sweringen ja Mantis James Van Sweringen olivat muutamaa vuotta aiemmin päättäneet rakentaa alueelle puutarhakaupungin. 1920-luvulle tultaessa Shaker Heights oli rakennettu tiukkojen arkkitehtonisten normien mukaisesti Van Sweringenien tarkassa ohjauksessa. Vuonna 1920 sen asukasluku oli noin 1 700 ja vuonna 1931 lähes 18 000. Niinikään 1931 Shaker Heights sai kaupungin statuksen. Vuonna 1963 se oli koko valtakunnan vauraimpia kaupunkeja ja sen on onnistunut säilyttää maineensa mallikaupunkina usealla elämänalalla. Monien sisempien esikaupunkien tavoin myös Shaker Heightsin asukasluku kääntyi laskuun 1970-luvulla: vuonna 1970 asukkaita oli noin 36 000 ja 50 vuotta myöhemmin noin 27 500. Van Sweringenit olivat aikanaan asettaneet rajat Shaker Heightsin väestön koostumukselle: sen piti olla enimmäkseen valkoihoista. Kun rajoituksia alettiin purkaa 1970-luvulla kaupungin onnistui välttää valkoisen väestön poismuutto.
Shaker Heightsissa sijaitsee Cuyahogan piirikunnan vanhin rakennus, vuonna 1817 valmistunut Moses Warren House.
Liikenne

Shaker Heights sijaitsee kahden pikaraitiotien varrella: Blue Line ja Green Line. Ne ovat osa seudullista Greater Cleveland Regional Transit Authority -linjaa.
Aiheesta muualla

Shaker Heights, Ohio, USA — Sunrise, Sunset, and Daylength
Kuvia tai muita tiedostoja aiheesta Shaker Heights Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shaker Heights, Ohio
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Israel  Yhdysvallat 
Maantieteelliset:  MusicBrainz area 
Käännös suomeksi
Viikkomessu

Viikkomessu on arkipäivänä vietetty  lyhyt messu. Sitä varten on esimerkiksi Suomen evankelis-luteriaisen kirkon Jumalanpalvelusten kirjassa oma järjestys ja ohjeet.
Viikkomessuun sisältyy messun tärkeimmät ja keskeisimmät osat, tosin pelkistetymmässä muodossa. Viikkomessua voidaan viettää arkipäivänä joko aamulla (aamumessu), iltasella (iltamessu) tai se voi olla teemamessu, jota sävyttää tietty messua varten valittu teema. Viikkomessu voi olla myös jossain erityistilanteessa vietetty messu kuten koulujen lukuvuoden alkamisen tai päättymisen aikaan vietetty messu.
Viikkomessuun voi liittyä myös hiljaisuutta, aikaa mietiskelylle tai vapaalle rukoukselle.
Ruotsin kirkon käyttämässä kirkkokäsikirjassa arkipäivänä vietettävässä messussa seurataan messun järjestystä, jossa ei ole niin paljon kiinteitä osia kuin päämessussa. Viikkomessussa evankeliumin sijasta voidaan lukea jokin muu raamatunteksti ja laulaa vähemmän virsiä kuin päämessussa tai messussa.
HC Vita Hästen

| HC Vita Hästen |
| --- | --- |

Perustettu:  1967
Entiset nimet:  NSH 96 (-1996)   Hästen Hockey (1997-2006)   IK Vita Hästen (2006-2007)   HC Vita Hästen (2007-)
Kaupunki:   Norrköping, Ruotsi
Kotiareena:  Himmelstalundshallen
– kapasiteetti:  4 500
Sarjataso:  Hockeytvåan
Värit:           
Toimitusjohtaja:   Jesper Samuelsson
Puheenjohtaja:   Fredrik Jensen
Päävalmentaja:   Johan Hellström
Kapteeni:   Gustaf Gardell
Infobox OKVirheellinen NIMI-arvo: 
HC Vita Hästen on ruotsalainen jääkiekkoseura, Norrköpingin kaupungista. Seura on perustettu vuonna 1967.  HC Vita Hästen on perustettu jatkamaan IFK Norrköpingsin ja IK Sleipnersin jääkiekkotyötä. Joukkue on pelannut Ruotsin alemmissa divisioonissa ja suuremmaksi osaksi I-divisioonassa. I-divisioonassa joukkue pelasi kaudesta 1999–2000 lähtien, kunnes se onnistui kolmannella karsintayrittämällä nousemaan Ruotsin toiseksi korkeimpaan sarjaan Allsvenskaniin kaudeksi 2014–2015.
Vuonna 2023 seura hakeutui konkurssiin, minkä seurauksena se menetti paikkansa Hockeyallsvenskanissa ja putosi Hockeytreaniin. Sieltä se nousi heti ensimmäisen kauden jälkeen Hockeytvåaniin kaudelle 2024–2025.
Joukkue kaudella 2024–2025

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |
| 35 |  | Ludvig Eriksson | L | 2025 |  |  |
| 37 |  | Daniel Fahlström | L | 2025 | Tukholma, Ruotsi |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 11 |  | Eric Andersson Junestav | L | 2025 | Norrköping, Ruotsi |  |
| 16 |  | Markus Magnusson | L | 2025 |  |  |
| 21 |  | Liam Thell | L | 2025 |  |  |
| 22 |  | Alexander Skoglund | L | 2025 |  |  |
| 24 |  | Hugo Andersson | R | 2025 | Motala, Ruotsi |  |
| 28 |  | Victor Lindman (A) | L | 2025 | Vadstena, Ruotsi |  |
| 44 |  | Melker Bergman | L | 2025 |  |  |
| 90 |  | Robin Axbom | L | 2025 | Nyköping, Ruotsi |  |
| 91 |  | Anton Kellman | R | 2025 | Karlskrona, Ruotsi |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 2 |  | Erik Palmqvist | L | KH / VLH | 2025 | Linköping, Ruotsi |
| 10 |  | Jesper Samuelsson | L | KH | 2026 | Norrköping, Ruotsi |
| 12 |  | Tim Dackell | L | KH / OLH | 2025 |  |
| 15 |  | Filip Stensson | R | OLH | 2025 |  |
| 18 |  | Christian Axelsson | L | KH / OLH | 2025 | Norrköping, Ruotsi |
| 19 |  | John Moberg | L | LH | 2025 |  |
| 23 |  | Gustaf Gardell (C) | R | H | 2025 | Tukholma, Ruotsi |
| 27 |  | Jacob Tenemyr | L | VLH | 2025 |  |
| 33 |  | David Ojamäe | R | LH | 2025 | Skutskär, Ruotsi |
| 38 |  | Melvin Krause | R | OLH | 2025 | Visby, Ruotsi |
| 57 |  | Jens Holmström | L | H | 2025 | Ljungby, Ruotsi |
| 67 |  | Albin Ivarsson Hamberg (A) | L | H | 2025 | Nyköping, Ruotsi |
| 77 |  | Albin Mjösberg | L | OLH | 2025 |  |
| 84 |  | Jimmy Andersson | L | VLH | 2025 | Tukholma, Ruotsi |
|   |  | Hampus Andersson | L | LH | 2025 |  |
Lähde: EliteProspects
Valmennus & Joukkueenjohto

Päävalmentaja: Johan Hellström
Apuvalmentaja: Jonatan Arildsson
Maalivahtivalmentaja: Tim Kalin Hansen
Huoltopäällikkö: Jens Sahlin
Puheenjohtaja: Fredrik Jensen
Toimitusjohtaja: Jesper Samuelsson
Lähde: EliteProspects
Aiheesta muualla

Seuran kotisivut (Arkistoitu – Internet Archive) (ruotsiksi)
Pikselitiheys

Pikselitiheys on mitta, joka kertoo kuinka monta pikseliä jotakin matkan yksikkö kohti näytöllä on. Yleensä pikselitiheyttä mitataan pikseleinä tuumaa kohti (ppi) mutta voidaan ilmoittaa myös senttimetriä kohden (ppcm). Pikselitiheys voidaan laskea kaavalla:
Pikselitiheys={\frac {\sqrt {w_{p}^{2}+h_{p}^{2}}}{d}}
, jossa
w_{p} on näytön leveys pikseleissä
h_{p} on näytön korkeus pikseleissä
d on näytön lävistäjä (yleensä tuumina).
Mitä suurempi pikselitiheys on, sitä tarkempi samankokoinen kuva on.
Barbara Labuda

Barbara Labuda
| --- | --- |
Syntynyt:  19. huhtikuuta 1946  (78 vuotta) 
Syntymänimi:  Barbara Lidia Ciesielska 
Lapsi:  Mateusz Labuda  
| --- | --- |
Palkinnot:  Kunnialegioonan ritari (2004) Puolan Polonia Restituta -ritarikunnan upseeri (2011) 
muokkaa - muokkaa wikitekstiä - muokkaa Wikidataa
Barbara Lidia Labuda (19. huhtikuuta 1946 Żmigród) on puolalainen poliitikko ja diplomaatti. Hän on ollut näkyvimpiä toisen aallon feministejä Puolan politiikassa. Hän edusti kommunistisella aikakaudella Puolan demokraattista oppositiota. Vuodesta 1991-1997 hän oli Puolan valtiopäivien, Sejmin, jäsen tai varajäsen. Vuodesta 1995-2005 hän oli presidentinkansliassa. Vuonna 2005 hän siirtyi Puolan suurlähettilääksi Luxemburgiin ja oli suurlähettiläänä vuoteen 2010lähde?.
Luettelo Yhdysvaltain Suomen-suurlähettiläistä

| Yhdysvaltain Suomen suurlähettiläs |
| --- | --- |
 Ambassador of the United States to Finland
 Yhdysvaltain ulkoministeriön sinetti
 Nykyinen virka täyttämättä 
Nimittäjä:  Yhdysvaltain presidentti
Kauden pituus:  Presidentin tahdosta
Perustettu:  19. maaliskuuta 1920
Ensimmäinen:  Alexander R. Magruder
Kotisivut:  https://fi.usembassy.gov/
Tämä on luettelo Yhdysvaltain Suomen-suurlähettiläistä Yhdysvaltain Helsingin-suurlähetystössä. Suomella ja Yhdysvalloilla on ollut diplomaattiset suhteet toukokuusta 1919 lähtien poikkeuksena toisen maailmansodan aika.
Kaikki Yhdysvaltain suurlähettiläät nimittää virkoihinsa Yhdysvaltain presidentti maan senaatin suostumuksella. Kauden pituus on virallisesti "presidentin tahdosta", eli kunnes joko sama tai uusi presidentti nimittää tilalle jonkun toisen. Perinteisesti suurlähettiläät pyytävät itse eroa pian presidentinvaalien jälkeen.
Vuoteen 1954 asti suurlähettilään virallinen titteli oli erillinen edustaja ja täysivaltainen ministeri (engl. Envoy Extraordinary and Minister Plenipotentiary). Tämän jälkeen viranhaltija on tunnettu virallisesti erillisenä ja täysivaltaisena suurlähettiläänä (engl. Ambassador Extraordinary and Plenipotentiary) ja ensimmäinen suurlähettilään titteliä käyttävä edustaja oli Jack Kirkham McFall.
Luettelo suurlähettiläistä

| Nro | Nimi | Virassa | Kuva |
| --- | --- | --- | --- |
| 1. | Alexander R. Magruder | 1920–1922 |  |
| 2. | Charles L. Kagey | 1922–1925 |  |
| 3. | Alfred J. Pearson | 1925–1930 |  |
| 4. | Edward E. Brodie | 1930–1933 |  |
| 5. | Edward Albright | 1933–1937 |  |
| 6. | H. F. Arthur Schoenfeld | 1937–1942 |  |
| 7. | Maxwell M. Hamilton | 1946–1947 |  |
| 8. | Avra M. Warren | 1948–1950 |  |
| 9. | John Moors Cabot | 1950–1952 |  |
| 10. | Jack K. McFall | 1952–1955 |  |
| 11. | John D. Hickerson | 1955–1959 |  |
| 12. | Edson O. Sessions | 1959–1960 |  |
| 13. | Bernard Gufler | 1961–1963 |  |
| 14. | Carl Rowan | 1963–1964 |  |
| 15. | Tyler Thompson | 1964–1969 |  |
| 16. | Val Peterson | 1969–1973 |  |
| 17. | V. John Krehbiel | 1973–1975 |  |
| 18. | Mark Evans Austad | 1975–1977 |  |
| 19. | Rozanne Ridgway | 1977–1980 |  |
| 20. | James Goodby | 1980–1981 |  |
| 21. | Keith Foote Nyborg | 1981–1986 |  |
| 22. | Rockwell A. Schnabel | 1986–1989 |  |
| 23. | John Giffen Weinmann | 1989–1991 |  |
| 24. | John Hubert Kelly | 1991–1994 |  |
| 25. | Derek Shearer | 1994–1997 |  |
| 26. | Eric S. Edelman | 1998–2001 |  |
| 27. | Bonnie McElveen-Hunter | 2001–2003 |  |
| 28. | Earle I. Mack | 2004–2005 |  |
| 29. | Marilyn Ware | 2006–2008 |  |
| 30. | Barbara Barrett | 2008–2009 |  |
| 31. | Bruce J. Oreck | 2009–2015 |  |
| 32. | Charles C. Adams | 2015–2017 |  |
| 33. | Robert Pence | 2018–2021 |  |
| 34. | Doug Hickey | 2022–2024 |  |
Lähde:
26. tammikuuta

26. tammikuuta on gregoriaanisen kalenterin mukaan vuoden 26. päivä. Vuodesta on jäljellä 339 päivää (karkausvuonna 340).
Nimipäivät

suomalainen kalenteri: Joonatan
suomenruotsalainen kalenteri: Jonatan
ortodoksinen kalenteri: Maria, Marja, Mari, Arjo, Johannes
pohjoissaamenkielinen kalenteri: Ráidner
vanhemmissa kalentereissa: Aarno, Arnold, Botilda, Polycarpus, Polykarpus, Raine, Raino, Torkel, Viljo
Tapahtumia

1340 – Englannin kuningas Edvard III julisti itsensä Ranskan kuninkaaksi.
1500 – Vicente Pinzón löysi ensimmäisenä eurooppalaisena Brasilian.
1700 – Japanilaisten lähteiden mukaan voimakkuudeltaan 9 Richterin maanjäristys (Cascadia Earthquake) iski Yhdysvaltain luoteisosan rannikolle.
1736 – Puolan kuningas Stanisław Leszczyński luopui kruunustaan.
1769 – Turkulainen Herman Spöring näki ensimmäisenä suomalaisena Kap Hornin.
1788 – Arthur Phillipin johtama Britannian ensimmäinen laivasto purjehti Sydneyn satamaan perustaakseen Australian ensimmäisen pysyvän eurooppalaisen asutuksen. Tapahtumaa juhlitaan myöhemmin Australian päivänä (Australia Day).
1837 – Michigan hyväksyttiin Yhdysvaltain 26:nneksi osavaltioksi.
1838 – Tennesseessä otettiin käyttöön Yhdysvaltain ensimmäinen kieltolaki.
1841 – Yhdistynyt kuningaskunta otti Kiinan luovuttaman Hongkongin muodollisesti haltuunsa.
1856 – Suomen vanhin yhtäjaksoisesti toimiva urheiluseura Segelföreningen i Björneborg (BSF) perustettiin Porissa.
1905 – Maailman suurin luonnontimantti Cullinan löytyi eteläafrikkalaisesta timanttikaivoksesta.
1911 – Glenn H. Curtiss lensi ensimmäistä vesitasoa menestyksekkäästi.
1918 – Helsingin työväentalon tornissa sytytettiin illalla punainen lyhty "vallankumouksen alkamisen" merkiksi. Suomen sisällissota syttyi seuraavana päivänä.
1926 – John Logie Baird esitteli televisiota ensimmäisen kerran.
1938 – Yrjö Väisälä löysi asteroidit 1446 Sillanpään ja 1447 Utran.
1939 – Espanjan sisällissota: Francolle uskolliset joukot ottivat italialaisten avustamana Barcelonan haltuunsa.
1942 – Toinen maailmansota: ensimmäiset yhdysvaltalaiset joukot saapuivat Eurooppaan (Pohjois-Irlantiin).
1950 – Intia saattoi perustuslakinsa voimaan muodostamalla tasavallan. Rajendra Prasadista tuli Intian ensimmäinen presidentti.
1956 – Porkkalan vuokra-alue palautettiin Suomelle.
1956 – Talviolympialaiset avattiin Cortina d'Ampezzossa Italiassa.
1962 – Ranger 3 -avaruusluotain laukaistiin matkaan Kuuta tutkimaan.
1965 – Hindistä tuli Intian virallinen kieli.
1969 – Säännöllinen sähköjunaliikenne alkoi Suomessa Sm1-junilla rataosuudella Helsinki–Kirkkonummi.
1980 – Israel ja Egypti solmivat diplomaattisuhteet.
1983 – Taulukkolaskentaohjelma ”Lotus 1-2-3” julkaistiin.
1992 – Boris Jeltsin ilmoitti, ettei Venäjä enää kohdista ydinaseitaan yhdysvaltalaisiin kaupunkeihin.
1993 – Václav Havel valittiin Tšekin presidentiksi.
1998 – Bill Clinton kielsi Yhdysvaltain televisiossa, että hänellä olisi ollut ”seksuaalinen suhde” entisen Valkoisen talon harjoittelijan Monica Lewinskyn kanssa.
1998 – Compaq osti Digital Equipment Corporationin.
2001 – 50-vuotias Douglas DC-3 syöksyi maahan Ciudad Bolivarin lähellä Venezuelassa, 24 ihmistä sai surmansa.
2001 – Maanjäristys iski Intian Gujaratiin, yli 20 000 ihmistä sai surmansa.